། །མཁས་གྲུབ་ཐམས་ཅད་མཁྱེན་པའི་རྣམ་ཐར་མཁས་པའི་
ཡིད་འཕྲོག་ཅེས་བྱ་བ་བཞུགས་སོ༎
༄༅། །ཨོཾ་བདེ་ལེགས་སུ་གྱུར་ཅིག །མཁྱེན་པ་ཤེས་བྱ་ཀུན་ཏུ་སོང་ཡང་འགྲོ་བས་
དཔག་པར་མི་ནུས་ཤིང་། །བརྩེ་བ་ཐུགས་ཀྱི་གཏེར་དུ་སྦས་ཀྱང་སྲིད་པ་ཉི་བཞིན་ལྷང་ངེར་
གསལ། །མཛད་པ་ལུས་ཅན་ཀུན་ལ་སྙོམས་ཀྱང་བདུད་སྡེའི་སྙིང་ལ་འཇིགས་པ་བསྐྱེད། །ཕུན་
ན་ཏན་དཔལ་གྱིས་མཐོ་བའི་འཇམ་དབྱངས་དེ་ཡིས་འགྲོ་ཀུན་སྐྱོངས། །རྒྱལ་བ་ཀུན་གྱི་
མཁྱེན་བརྩེ་དྲི་མེད་ནོར་བུའི་དཀྱིལ་འཁོར་རབ་རྒྱས་པ། །བློ་བཟང་ཐུགས་ཀྱི་མཁའ་ལ་རྣམ་པར་
བཀོད་པའི་དཔལ་ལྡན་པས། །གྲགས་པའི་འོད་དཀར་ཕྱོགས་ཀུན་ཁྱབ་པ་ཁྱོད་ཀྱི་འཕྲིན་ལས་
བཟང་པོ་ཡི།༧།དཔལ་གྱིས་འགྲོ་འདིར་ལམ་མཆོག་གསལ་མཛད་གང་དེར་གུས་པས་ཕྱག་བགྱིད་
དོ། །རྡོ་རྗེ་འཆང་གིས་མངོན་པར་དབང་བསྐུར་དུས་ཀྱི་འཁོར་ལོས་ལུང་བསྟན་པ། །བློ་བཟང་
མཆོག་དེའི་ལེགས་པར་བཤད་པའི་བང་མཛོད་ཀུན་ལ་དབང་བསྒྱུར་བས། །དགེ་ལེགས་རྒྱུན་མི་
འཆད་པའི་གཏེར་གྱུར་དཔལ་ལྡན་མཁས་པ་ཀུན་གྱི་མགོར། །བཟང་པོའི་ཞབས་པད་ངལ་བསོ་
མཛད་པས་བདག་ལ་བློ་གྲོས་མཆོག་སྩོལ་མཛོད༎
དེ་ལ་འདིར་རྒྱལ་བ་གཉིས་པ་ཤར་ཙོང་ཁ་པ་ཆེན་པོའི་སྲས་ཀྱི་ཐུ་བོ་རྣམས་ཀྱི་ནང་ནས་
མཆོག་ཏུ་གྱུར་པ་ཁམས་གསུམ་ཆོས་ཀྱི་རྒྱལ་པོ་མཁས་གྲུབ་ཐམས་ཅད་མཁྱེན་པ་དགེ་ལེགས་
དཔལ་བཟང་པོའི་རྣམ་པར་ཐར་པ་རྒྱ་མཚོ་ལྟ་བུ་ནས་ཆ་ཤས་ཙམ་ཞིག་དད་པའི་སྒོ་ནས་བརྗོད་པ་ནི།
དེ་ཡང་སངས་རྒྱས་སྣང་བ་མཐའ་ཡས་ངོ་བོ་ཆོས་ཀྱི་སྐུ་ལས་གཡོ་བ་མེད་ཀྱང༌། སྙིང་རྗེ་ཆེན་པོས་
མ་དག་པའི་འཇིག་རྟེན་གྱི་ཁམས་རྣམས་སུ་གང་ལ་གང་འདུལ་གྱིས་སྐུའི་རྣམ་པར་སྤྲུལ་པ་དཔག་ཏུ་
མེད་པ་ཇི་ལྟར་ནམ་མཁའི་ལམ་ནས་ཟླ་བའི་དཀྱིལ་འཁོར་གཅིག་ཉིད་ཀྱིས་ས་སྟེང་གི་སྣོད་ཐ་དད་པ་
1 ཞོལ། ཤོག ༡ ན ༢། ཐུགས་ཀྱི་དག་པའི་མཁའ་ལ་
2 གཙང་། ཤོག ༡ ན ༣ བཟང་པོ་ཡིས།

66 མཁས་གྲུབ་རྗེའི་གསུང་འབུམ་ཀ་པ།
དག་གི་ནང་དུ་ཅིག་ཅར་རང་གི་གཟུགས་བརྙན་སྟོན་པ་བཞིན་དུ་འབད་རྩོལ་མེད་པར་སྟོན་ལ། ཁྱད་
པར་བསྐལ་བཟང་སངས་རྒྱས་བཞི་པ་ཤཱཀྱ་ཐུབ་པའི་བསྟན་པ་འདིར་རྒྱ་བོད་གཉིས་ཀ་ལ་བཀའ་
དྲིན་ཆེ་བ་སློབ་དཔོན་པདྨ་སམྦྷ་བ། ཇོ་བོ་ཨ་ཏི་ཤ་སོགས་རྣམ་པར་སྤྲུལ་པ་བསམ་གྱིས་མི་ཁྱབ་པས་
མཐའ་དག་བརྗོད་པར་ག་ལ་ནུས།
འོན་ཀྱང་མཁས་གྲུབ་ཆེན་པོ་འདི་ཉིད་སྐུ་སྐྱེ་བ་གཅིག་ནས་གཅིག་ཏུ་བར་མ་ཆད་པར་
རིམ་བཞིན་བརྒྱུད་པའི་ཐོག་མ་ནི། ཐུབ་པའི་དབང་པོའི་ཉན་ཐོས་ཀུན་གྱི་མཆོག་གི་གཙོ་བོར་གྱུར་
པ་འཕགས་པའི་གནས་བརྟན་ཆེན་པོ་རབ་འབྱོར་ཡིན་ཞིང་། དེ་ནས་རིམ་པ་ལྟར་བྱང་ཕྱོགས་ཤམྦྷ་
ལར་རིགས་ལྡན་འཇམ་དཔལ་གྲགས་པ། རྒྱ་གར་ཤར་ཕྱོགས་སུ་འཁྲུངས་པ་རང་རྒྱུད་ཤིང་རྟའི་
སྲོལ་འབྱེད་སློབ་དཔོན་ཆེན་པོ་ལེགས་ལྡན་འབྱེད། སླར་ཡང་ཡུལ་དེར་འཁྲུངས་པ་ཨ་བྷྱ་ཀ་ར་ཞེས་
རྗེ་བཙུན་རྡོ་རྗེ་རྣལ་འབྱོར་མས་རྗེས་སུ་བཟུང་བའི་མཁས་གྲུབ་ཆེན་པོ། རྟ་ནག་ཕུར་ལྷས་ཀྱི་ཁུག་
པ་ཞིག་ཏུ་འཁྲུངས་པས་འགོས་ཁུག་པ་ལྷས་བཙས་སུ་གྲགས་པའི་ལོ་ཙྪ་བ་ཆེན་པོ་འགོས་ལོ་དབང་
ཕྱུག་རྒྱ་མཚོ། འཇམ་མགོན་འཁོན་རིགས་ས་སྐྱའི་གདུང་དྲི་མ་མེད་པར་འཁྲུངས་ཤིང་། བོད་གངས་
ཅན་གྱི་ལྗོངས་ན་རིག་གནས་ཀུན་ལ་མཁས་པའི་ཡང་རྩེར་གྱུར་པའི་པཎྜི་ཏ་ཀུན་དགའ་རྒྱལ་མཚན།
ཚོང་འདུས་ཞྭ་ལུའི་བྱ་འདབས་སུ་སྔགས་འཆང་ཞིག་གི་སྲས་སུ་འཁྲུངས་པའི་གསང་སྔགས་སྙིང་
མའི་གྲུབ་ཐོབ་གཡུང་སྟོན་རྡོ་རྗེ་དཔལ་བ་རྣམས་སུ་སྐུའི་སྐྱེ་བ་བཞེས་སོ།།
མཁས་གྲུབ་རྣལ་འབྱོར་གྱི་དབང་ཕྱུག་རྒྱལ་བ་གཡུང་སྟོན་རྡོ་རྗེའི་‘དེ་མ་ཐག་པའི་སྐུའི་སྐྱེ་
བ་བདག་གི་བླ་མ་མདོ་སྔགས་བསྟན་པའི་མངའ་བདག་མཁས་ཤིང་གྲུབ་པའི་དབང་ཕྱུག་ཐམས་
ཅད་མཁྱེན་པ་དགེ་ལེགས་དཔལ་བཟང་པོ་འདི་ཉིད་ནི། ལི་ཡུལ་ལྕང་ར་སྨུག་པོ་ནས་འོངས་པའི་
སེའི་རིགས་ཀྱི་སྔགས་འཆང་ཞིག་ངམ་རིང་རྒྱབ་མཁར་དུ་ཆགས་པའི་བརྒྱུད་པ་རིམ་པ་དུ་མ་
ཞིག་འདས་པའི་འོག་ཏུ་གདུང་མ་ཉམས་པར་འཁྲུངས་པ་ཡབ་ཀུན་དགའ་བཀྲ་ཤིས་དཔལ་བཟང་
དང༌། ཡུམ་རུ་འདྲེན་རྒྱལ་མོ་གཉིས་ཀྱི་སྲས་སུ་ཁྲོ་བོ་ཞེས་པ་ཤིང་མོ་གླང་གི་ལོ་ལ། ལ་སྟོད་བྱང་
གི་སའི་ཆ་ཕོ་བྲང་དཀར་པོ་བདེ་ལྡན་དུ་སྐུ་བལྟམས་སོ།
།དེ་ལྟར་རིགས་བརྒྱུད་ཕུན་སུམ་ཚོགས་
1 ཞོལ། ཤོག ༢ བ ༡། གཙང་། ཤོག ༢ བ ༣ རྡོ་རྗེས་

མཁས་གྲུབ་རྗེའི་རྣམ་ཐར་མཁས་པའི་ཡིད་འཕྲོག 67
པའི་ཡབ་ཡུམ་དེ་གཉིས་ལ། བར་པ་བ་སོ་ཆོས་ཀྱི་རྒྱལ་མཚན་དང་། ཐ་ཆུང་བསོད་ནམས་བཀྲ་
ཤིས་ཏེ་སྲས་གསུམ་མངའ་བ་ལས། རྗེ་འདི་ཉིད་ཆེ་བ་ཡིན། འཁྲུངས་མ་ཐག་ནས་གུར་མགོན་
ལྕམ་དྲལ་སོགས་སྐུ་ཚེ་སྔ་མ་རྣམས་ནས་རྗེ་འདི་ཉིད་ལ། ལུས་དང་གྲིབ་མ་བཞིན་དུ་འགྲོགས་པའི་
བསྟན་བསྲུང་རྣམས་ཀྱིས་བར་ཆད་ལས་དངོས་སུ་བསྐྱབ་ཅིང་། ཞལ་གཟིགས་ཏེ་འཕྲིན་ལས་ཚུལ་
བཞིན་དུ་སྒྲུབ་པར་ཞལ་གྱིས་བཞེས། གཞོན་ནུ་ཉིད་ནས་བྱིས་པ་ཐ་མལ་པའི་སྤྱོད་པ་ལས་རིང་དུ་
འདས་ཤིང་། སྔོན་གནས་རྗེས་སུ་དྲན་པའི་གསུང་མང་དུ་བྱོན། མཁས་གྲུབ་ལྷའི་དབང་པོ་སོགས་
དམ་པ་བརྒྱུད་མར་བྱོན་པའི་སྤྲུལ་པ་ཡིན་པར་སྐྱེ་བོ་ཡོངས་ལ་གྲགས་པས་གཞོན་ནུའི་སྐབས་
ནས་མཁས་གྲུབ་ཆོས་རྗེ་ཞེས་པའི་མཚན་ཐོགས། སྐུ་ཚེ་སྔོན་མའི་བག་ཆགས་སད་པའི་རྒྱུས་
གཞུང་ལ་ཐོས་པ་ཚོལ་བ་ལ་བྱང་ཆུབ་སེམས་དཔའ་རྟག་ཏུ་ངུ་ཤེར་ཕྱིན་གྱི་དོན་ཚོལ་བ་ལ་རངས་
པ་ལྟར་ངམ་རིང་དང་ས་སྐྱ་སོགས་སུ་ཕེབས་ནས། སྡེ་སྣོད་འཛིན་པའི་མཁས་པ་མང་པོའི་དབུས་
སུ་མཚན་ཉིད་ཐེག་པའི་གཞུང་ལུགས་ལ་གསན་སྦྱང་ཡང་དག་པར་གནང༌། མཁྱེན་རབ་ཐོགས་
པ་མེད་པའི་བློ་གྲོས་ཀྱི་རྩལ་དང་ལྡན་པས་མཁས་པ་རྣམས་ཀྱི་ཡིད་འཕྲོགས་ཏེ་ཕྱོགས་ལས་རྣམ་
པར་རྒྱལ་བའི་གྲགས་པ་ཐོབ། མཁས་གྲུབ་སེང་གེ་རྒྱལ་མཚན་དཔལ་བཟང་པོས་མཁན་པོ་དང༌།
རྒྱལ་བ་ཡོན་ཏན་འོད་ཀྱིས་སློབ་དཔོན་མཛད་ནས་ཚིགས་སྔ་མ་དགེ་ཚུལ་གྱི་སྡོམ་པ་ཡང་དག་
པར་བཞེས་ཏེ། མཚན་མཁས་གྲུབ་དགེ་ལེགས་དཔལ་བཟང་པོར་གསོལ།
ངམ་རིང་དུ་བོ་གདོང་པཎ་ཆེན་འཇིགས་བྲལ་ཕྱོགས་ལས་རྣམ་རྒྱལ་གྱིས་རིགས་གཏེར་
ནང་འགལ་གྱི་ཕུང་པོ་འདི། ངས་འགོ་ནས་མཐར་ཆགས་སུ་དགག་པ་བྱེད་པ་ཡིན་པས། ཁྱེད་ས་
སྐྱ་པ་རྣམས་གྲོས་གྱིས་ལ་ལན་ཐོབ་གསུངས་ནས་རིམ་བཞིན་བཀག་པས།
དེ་དུས་ས་སྐྱ་པའི་དགེ་
བཤེས་སུས་ཀྱང་ལན་མཛད་མ་ནུས་པ་ན། རྗེ་འདི་ཉིད་སྐུ་ཤིན་ཏུ་གཞོན་པ་དགུང་ལོ་བཅུ་དྲུག་གི་
སྐབས་ཡིན་ཀྱང་ངས་ལན་བྱེད་གསུངས་ནས། དངོས་སྟོབས་ཀྱི་རིགས་པ་དང་དྲི་མ་མེད་པའི་ལུང་
གིས་དགག་པ་རྣམས་ཕམ་པར་མཛད་དེ། རིམ་བཞིན་ཡི་གེར་བཀོད། མཁས་མཆོག་བོ་གདོང་
པཎ་ཆེན་པ་ཐུགས་ཡིད་འཕྲོགས་ཏེ་ཕྱིས་ཁོང་གིས་རྗེ་འདི་ལ་སངས་རྒྱས་བཅོམ་ལྡན་འདས་
1 ཞོལ། ཤོག ༣ ན ༡ རིས་པ་ གཙང་། ཤོག ༣ ན ༢ རིང་པ་

68 མཁས་གྲུབ་རྗེའི་གསུང་འབུམ་ཀ་པ།
༧མཁས་གྲུབ་དགེ་ལེགས་དཔལ་བཟང་པོ་ལ་ཆེད་དུ་བརྗོད་པ་བུང་བ་རྣམ་པར་རྩེན་པའི་རྒྱུད་
མང་ཞེས་བྱ་བའི་བསྟོད་པ་ཚིག་དོན་ཕུན་སུམ་ཚོགས་པ་ཞིག་ཀྱང་མཛད། དེ་ཡང་ས་པཎ་གྱིས།
མཁས་པ་མཁས་པའི་ནང་ན་མཛེས། །བླུན་པོས་མཁས་པ་ཇི་ལྟར་འཁུར། །ཞེས་དང༌། ལེགས་
བཤད་མཁས་པའི་བློ་གྲོས་ཀྱིས། །གོ་ཡི་བླུན་པོས་དེ་ལྟ་མིན། །ཞེས་གསུངས་པ་ལྟར། བླུན་པོ་
ཕྲག་དོག་དང༌། ཞེ་སྡང་དང༌། ཁེ་འདོད་དང༌། གྲགས་འདོད་དང༌། ཆགས་སྡང་སོགས་ཀྱིས་ཀུན་
ནས་བསླངས་ནས་རྩོད་ཀྱི་མཁས་པ་རྣམས་ནི་དེ་ལས་བཟློག་སྟེ་བསྟན་པའི་དག་གཏེར་གྱི་ཆེད་
དུ་དགག་སྒྲུབ་སྤང་གསུམ་གྱི་སྒོ་ནས་རྩོད་པ་ཆོས་ཕྱོགས་སུ་ཞི་བར་བྱེད་དོ། །ཤིང་མོ་ལུག་གི་ལོ་
སྨིན་དྲུག་ཟླ་བའི་སྔ་དྲོའི་ཆ་ལ་རྗེ་བཙུན་མཁས་པའི་དབང་པོ་རེད་མདའ་པ་བཞོན་ནུ་བློ་གྲོས་ཀྱིས་
མཁན་པོ། རྗེ་དཔལ་འབྱོར་ཤེས་རབ་ཀྱིས་ལས་སློབ། མཉམ་པ་བློ་གྲོས་མཚུངས་མེད་ཀྱིས་གསང་
སྟོན་མཛད་ནས། དད་པའི་དགེ་འདུན་གྲངས་ཚང་བའི་དབུས་སུ་བསྙེན་པར་རྫོགས་པ་དགེ་སློང་
གི་སྡོམ་པ་ཡང་དག་པར་བཞེས་ཏེ་འདུལ་བ་འཛིན་པའི་དབུས་ན་མངོན་པར་མཐོ་བར་གྱུར་ཏོ༎
དེ་སྐབས་སུ་རེད་མདའ་པ་ལ་དབུ་ཚད་འདུལ་བ། མངོན་པ། ཕར་ཕྱིན་སོགས་དཀའ་ཆེན་
རྣམས་ཀྱི་གཞི་གསན། གཞན་ཡང་ཕྱི་མཚན་ཉིད་ཐེག་པའི་གཞུང་ལུགས་མཐའ་ཡས་པ་དང༌།
ས་ལུགས་ཀྱི་ཀྱཻ་རྡོར་བསྐྱེད་རྫོགས་ཀྱིས་མཚོན། རྒྱུད་སྡེ་བཞིའི་དཀའ་གནད་རྣམས་ཀྱི་ཟབ་ཁྲིད་
དང༌། དབང་ལུང་སོགས་སྔགས་ཕྱོགས་ཀྱི་ཆོས་བཀའ་བསམ་གྱིས་མི་ཁྱབ་པ་གསན་ཏེ། བླ་མ་
འདི་ཉིད་སྐུ་དྲིན་ཆེ་ཤོས་གཅིག་ཏུ་མཛད་དོ། །མཉམ་མེད་ནམ་མཁའི་རྣལ་འབྱོར་པ་ལ་ཤངས་
ལུགས་ཀྱི་མགོན་པོའི་ཆོས་སྐོར་ཡོངས་རྫོགས་གསན་ནས། གཏོར་བཤད་ལས་ཚོགས་སོགས་
ཡིག་ཆ་རྣམ་པར་དག་པ་མང་པོ་བརྩམས། གཞན་ཡང་ལམ་འབྲས་པ་ཡེ་ཤེས་དཔལ་བ། བྱང་
སེམས་ཀུན་དགའ་རྒྱལ་མཚན་། བུདྡྷ་ཤྲཱི། འཇམ་དབྱངས་རིན་ཆེན་¨པ། རྒྱལ་ཆེན་མཁས་གྲུབ་
1 ཞོལ། ཤོག ༣ ན ༢ དག་ཐེར་གྱི་
2 ཞོལ། ཤོག ༣ བ ༤། གཙང་། ཤོག ༣ བ ༣ གཞི་བཤད།
3 ཞོལ། ཤོག ༣ བ ༦ མང་པ་བརྩམས། གཙང༌། ཤོག ༣ བ ༥ མང་བ་རྩམ།
4 ཞོལ། ཤོག ༤ ན ༡ རིན་པོ་ཆེ། གཙང༌། ཤོག ༣ བ ༥ རིན་ཆེན་པོ།

མཁས་གྲུབ་རྗེའི་རྣམ་ཐར་མཁས་པའི་ཡིད་འཕྲོག 69
སེང་གེ་རྒྱལ་མཚན་སོགས་བླ་མ་མང་པོར་དཔལ་ལྡན་ས་སྐྱའི་རིང་ལུགས་ཀྱིས་གཙོ་བྱས་རིས་
སུ་མ་ཆད་པའི་གྲུབ་མཐའ་མཐའ་དག་གསན་ནས། དེ་ཡང་རྗེ་འདི་པ་སྔོན་སློབ་དཔོན་ཀླུ་སྒྲུབ་ཀྱི་
སྲས་རིགས་པའི་ཁུ་བྱུག་ཆེ་བར་སྐུའི་སྐྱེ་བ་བཞེས་སྐབས་ཡབ་སྲས་གཉིས་ཀས་མ་འོངས་ཁ་བ་
ཅན་དུ་ཐུབ་པའི་བསྟན་པ་མིང་ཙམ་གྱུར་པའི་དུས་སུ་གཞི་ནས་གསོ་བར་སྨོན་ལམ་ལྷན་ཅིག་ཏུ་
བཏབ་ཅིང༌། རྗེ་བཙུན་འཇམ་པའི་དབྱངས་སོགས་ལྷག་པའི་ལྷ་རྣམས་ཀྱིས་ཀྱང་སྨོན་ལམ་འགྲུབ་
པར་ལུང་བསྟན་པའི་འབྲས་བུ་དུས་ཐོག་ཏུ་བབས་པའི་སྟེང༌། རྗེ་བཙུན་ཙོང་ཁ་པ་ཆེན་པོའི་སྙན་
པའི་གྲགས་པས་རྒྱ་བོད་ཧོར་གསུམ་ཁྱབ་པར་གསན་ནས། ཐུགས་ཀྱི་བ་སྤུ་གཡོས་པས་རྐྱེན་
བྱས། རྗེ་བཙུན་རེ་མདའ་པ་ཆེན་པོས་རྗེ་ཐམས་ཅད་མཁྱེན་པ་ལ་སྣ་༧སྦྱོར་གྱི་ཞུ་ཤོག་བཅས་བསྐུལ་
བས་ཀྱང་མཚམས་སྦྱར་ཏེ། དགུང་ལོ་ཉེར་གསུམ་བཞེས་པའི་ཐོག་རྗེ་ཐམས་ཅད་མཁྱེན་པ་མཇལ་
བར་དབུས་ལ་ཕེབས། ཕེབས་ལམ་དུ་ངོ་མཚར་བའི་སྤྱན་ལྟས་ཀྱང་མང་དུ་བྱུང་དེ་སྐབས་རྗེ་རིན་
པོ་ཆེ་སེ་ར་ཆོས་སྡིངས་སུ་དབྱར་གནས་མཛད་ནས་བཞུགས་ཡོད་པས། རྗེ་སེ་ར་རྩེར་ཕེབས་པ་
ན། ཐོག་མར་དགེ་སློང་ཞི་དུལ་ཅན་ཞིག་དང་མཇལ་བར་རྗེ་བཙུན་ཙོང་ཁ་པའི་གཟིམས་ཁང་གང་
ཡིན་ཞེས་དྲི་བ་གནང་བས། དགེ་སློང་དེས་ལན་མི་སྨྲ་བར་ནང་དུ་ཕྱིན་ནས། སྤོས་རེང་གཅིག་སྦར་
ནས་བྱུང་སྟེ། གཟིམས་ཁང་སེར་པོའི་མདུན་དུ་སླེབས་པ་ན་ཕྱག་གསུམ་བཙལ་ནས་ཕྱག་གཉིས་
ཀྱིས་སྤོས་རེང་བཟུང་སྟེ། དོན་གྱི་སླད་དུ་མཚན་ནས་སྨོས་ཏེ་བདག་གི་མཁན་པོ་རིན་པོ་ཆེ་བློ་
བཟང་གྲགས་པའི་ཞལ་སྔ་ནས་བཞུགས་པའི་གཙུག་ལག་ཁང་འདིའོ་ཞེས་སྤོས་རེང་བཙུགས་པ་
དང༌། འདུལ་བ་ནས་བཤད་པའི་དགེ་སློང་གི་རྟགས་ཆ་ལུགས་རྣམས་ལེགས་པར་ཚང་། སྤྱོད་ལམ་
དུལ་བ་གཟིགས་པ་དང༌། བདག་ཉིད་ན་བཟའ་ཕུ་ཐུང་མ་བཞེས་པ་སོགས་མི་ཆེན་གྱི་ཆ་ལུགས་
དང་ལྡན་ཞིང༌། སྔར་མཁས་པ་སུས་ཀྱང་འགྲན་པའི་ཟླ་དང་བྲལ་བའི་སྟབས་ཐུགས་ང་རྒྱལ་བའི་
རྣམ་པ་ཅན་ཡོད་པས་འཚེར་དོར་འཁྲུངས་ཏེ་དཔའ་ཞུམ་པར་གྱུར།
དེ་ནས་རྗེ་བླ་མ་དང་མཇལ་མ་ཐག་ཐུགས་ལ། གནམ་ས་ངོ་མི་ཤེས་པ་འཁྲུངས། རྗེ་
བཙུན་རེ་མདའ་པ་ཆེན་པོས་དཔོན་སློབ་ཏུ་མཚམས་སྦྱོར་བའི་ཕྱག་རྟགས་ནན་ཅན་ཡོད་པ་དེ་རྗེའི་
1 གཙང༌། ཤོག ༤ ན ༡ སྣེ་སྦྱོར་གྱི་

70 མཁས་གྲུབ་རྗེའི་གསུང་འབུམ་ཀ་པ།
ཕྱག་ཏུ་ཕུལ་ནས། རྒྱན་དྲུག་མཆོག་གཉིས་ཀྱི་གཞུང་གི་རྩ་བའི་དགོངས་པ་ལ་རྒྱ་གར་གྱི་མཁས་
པ་དག་གིས་ཀྱང་། དཔྱིས་ཕྱིན་པའི་དགོངས་འགྲེལ་དུ་མ་སོང་བ་དགའ་རེ་སྣང་ན། བོད་ཀྱི་བློས་
བྱས་ཀྱི་གྲུབ་མཐའ་འདི་རྣམས་དགོངས་འགྲེལ་དུ་ཅི་ལ་མཆིས། གསུང་རབ་དགོངས་འགྲེལ་དང་
བཅས་པའི་དོན་མ་ལུས་པ་ཉམས་སུ་ལེན་ན་ཇི་ལྟ་བུ་ལགས་སོགས་ཀྱི་དྲི་བ་དང༌། ཡང་གཞུང་
རྣམས་ཀྱི་དཀའ་བའི་གནད་ལ་དོགས་པ་ཤར་ཚུལ་རྣམས་གུས་པ་དང་བཅས་ཏེ་ཐོགས་པ་མེད་
པར་ཞུས་པས། རྗེ་ཉིད་ཞལ་ཤིན་ཏུ་ནས་འཛུམ་ཞིང་བཞད་ཆུང་དང་སྦྲགས་ནས་ད་ཅི་གདའ”ཞེས་
ཡང་ཡང་གསུངས་ཤིང་། ཤིན་ཏུ་དགྱེས་པར་གྱུར། ཞུ་བ་རྣམས་རྫོགས་པ་དང༌། ཁྱོད་ཀྱིས་གོ་བ་
འདི་འདྲ་དང་། དོགས་པ་འདི་ལྟ་བུ་འཆར་བའི་རྒྱུ་ཅི་ཡིན་ཞེས་བཀའ་གནང་བ་ལ། གཞུང་ལུགས་
རབ་འབྱམས་ལ་ཐོས་པ་དང་། བླ་མ་ཡི་དམ་དབྱེར་མེད་ལ་གསོལ་བ་འདེབས་པ་ལ་འབད་པ་
བགྱིད་ལགས་ཞུས་པས། རྗེའི་ཞལ་ནས་འོ་དེ་ཀ་ཡིན། ངེད་ལ་ཡང་དེ་ཀ་ལས་བྱེད་རྒྱུ་མེད་ནའང་།
རྗེ་བཙུན་འཇམ་པའི་དབྱངས་ཀྱི་ཐུགས་རྗེ་ལས་རྙེད་པའི་གདམས་པ་རྣམས་ཁྱོད་ལ་སྟོན་པ་ཡིན་
པས། ད་རེ་ལམ་ལ་རྨི་ལྟས་ཇི་ལྟར་བྱུང་ཞེས་གསུངས་པ་ལ། སྙེ་ཐང་དུ་སླེབས་པའི་ཐོ་རངས་
བདག་མུན་ཁྲོད་གཅིག་ཏུ་ཆུད་ནས། མགོ་འཁོར་ཏེ་ཡུན་རིང་སོང་འདུག་པ་ལ། ཤར་ཕྱོགས་ནས་
རལ་གྲིའི་དཀྱིལ་འཁོར་